Lauluyhtye Fiori

Lauluyhtye Fiori (Fiori Vocal Ensemble) on seitsemän naisen lauluyhtye, joka on perustettu Jyväskylässä 1993. Yhtyeen pitkän toiminnan aikana sen ohjelmisto on vaihdellut kansanmusiikista keskiaikaiseen ja renessanssimusiikkiin sekä moderneihin sävellyksiin. Lauluyhtye Fiorin nykyiseen kokoonpanoon kuuluvat Iina Karjalainen, Katri Lepistö, Henna-Mari Lintunen, Marjukka Manner, Sini Salonen, Vivi Sippala ja Tiina Vuori. 

Viime vuosina yhtye on esittänyt suomalaista nykymusiikkia ja nykykansanmusiikkia. Ohjelmistossa on suomalaisista säveltäjistä mm. Liisa Matveisen, Tellu Turkan, Mia Makaroffin, Tero Lanun, Jenny Wilhelmsin ja Pekka Kostiaisen teoksia. Mia Makaroff, Cecilia Damström ja Janne Salmenkangas ovat tehneet Fiorille sävellyksiä.

Vuonna 2007 alkoi Fiorin ja englantilaisen säveltäjän Michael Parsonsin yhteistyö, kun Parsons sävelsi Fiorille laulusarjan Kolme laulua Sapphon fragmentteihin (Three Sappho songs). Fiori on sittemmin kantaesittänyt lähes 30 Parsonsin vokaaliteosta. Fiori on konsertoinut Parsonsin kutsusta lukuisia kertoja Iso-Britanniassa, viimeksi vuonna 2024. Lisäksi yhtye on nauhoittanut useita Parsonsin teoksia, joita säveltäjä on julkaissut omalla Soundcloud-tilillään.  

Fiorin Marjankukka -levy on soinut mm. BBC:llä Essential Classics -ohjelmassa. Fiorin levytyksiä löytyy suoratoistopalveluista englanninkielisellä nimellä Fiori Vocal Ensemble.

Fiori on voittanut Tampereen Sävelen (Tampere Vocal Music Festival) ohjelma-erikoispalkinnon vuonna 2001. Fiori osallistui vuonna 2012 Tšekin Olomoucissa järjestetyille 40. kansainvälisille kuorofestivaaleille Svátky Písní – Festival of Songs. Yhtye kilpaili Mundi Canti -kilpailussa naiskamarikuorojen sarjassa, jossa se saavutti sarjan voiton 97/100 pisteellä ja kultamitaliluokituksella. 

Fiori on esiintynyt Euroopassa mm. Italiassa, Tsekeissä, Alankomaissa ja Iso-Britanniassa, sekä useasti Kaustinen Folk Music Festivalilla ja ympäri Suomea konserteissa ja festivaaleilla. 

Kesällä 2026 Fiori esiintyy Berliinissä.

 Kantaesitykset 
Lauluyhtye Fiorin kantaesittämät kappaleet:

 Mia Makaroff: Noidat (2003)

 Michael Parsons: Cicada song (2007)
 Michael Parsons: Swallow song (2007)
 Janne Salmenkangas: Kuningattaren ääni (2011)

 Michael Parsons: Alkman-Partheneion (2011)
 Michael Parsons: Three Sappho Songs (2012): 
 1. To Aphrodite

 2. To Athis

3. Hector and Andromache
 Autan dáoust, ranskalainen kansanlaulu, sov. Michael Parsons (2012)
 Michael Parsons: In Spring (2012)
 Cucule, unde vii? romanialainen kansanlaulu, sov. Michael Parsons (2012)
 Dalmatialainen kansanlaulu, sov. Michael Parsons (2012)
 Koj te tebe, makedonialainen kansanlaulu, sov. Michael Parsons (2012)
 Nani Mi Marice, makedonialainen kansanlaulu, sov. Michael Parsons (2012)
 Mismo rekle, dalmatialainen kansanlaulu, sov. Michael Parsons (2013)
 Cecilia Damström: Estampas del mar (2015)
 Michael Parsons: Astymeloisa (2016)

 Michael Parsons: Auzi mindro (2016)

Michael Parsons: Mindra mea din drumul mare (2016)
 Michael Parsons: Idas and Marpessa, san. Bacchylides 400-l. eaa. (2017)
 Michael Parsons: Lament of Captive Women from Euripides: Iphigeneia in Tauris, Part 1 ja Part 2 (2017)
 Michael Parsons: Paean to Apollo, san. Bacchylides 400-l. eaa. (2017)
 Ranskalainen kansanlaulu, keskiajalta: Autan d’aoust, sov. Michael Parsons (2017)
 Makedonialainen kansanlaulu: Nogu migo falat, sov. Michael Parsons (2017)
 Michael Parsons: Chorus on supliant woman (2019)
 Michael Parsons: Chorus of Troijan woman (2019)
 Michael Parsons: Dune colline (2019)
 Michael Parsons: La temps alaissie son Manteau (Charles d’Orleans) (2019)
 Michael Parsons: Hyperboreans (2023)

Levytykset
Fiorin levytyksiä löytyy suoratoistopalveluista nimellä Fiori Vocal Ensemble.
Siiville, 2000 
Marjankukka, 2007 
Mittymaarja, 2021

 Aiheesta muualla 
Fiorin sivusto 

Luokka:Suomalaiset lauluyhtyeet